У Ляхавічы Марыя Пінчук прыехала разам з мужам ў 1948 годзе з Магілёўшчыны. Уладкавалася працаваць у бібліятэку, у кніжным фондзе якой на той час было ўсяго 80 выданняў. Як толькі было чарговае паступленне кніг, ехала ў Баранавічы ці Мінск і ашчадна адбірала кожны экзэмпляр. На рабоце прападала дапазна. Абышла амаль усе вёскі, з найбольш адукаваных вяскоўцаў падбірала работнікаў. Паспявала ўсё і ўсюды. Камсамолка, актывістка, народны засядацель. Такога запала нельга было не заўважыць. На працягу 8 гадоў Марыя Пінчук была першай і адзінай жанчынай на адказнай пасадзе старшыні Ляхавіцкага гарадскога Савета дэпутатаў. Дзякуючы яе намаганням цэнтральная раённая бібліятэка сёння такая, як яна ёсць.— мара аб асобным будынку ўзнікла даўно. Каб атрымаць дазвол на будаўніцтва і праект, Марыя Пракопаўна сама ездзіла ў Маскву ў праектнае бюро. Адтуль вярнулася з цэлай кіпай альбомаў. Як толькі паведамілі, што ў адным з новых дамоў будзе размяшчацца бібліятэка, дырэктар ад душы радавалася разам з калегамі.